Çaxmaqçay
Çaxmaqçay — Araz çayının sol qoludur. Xocavənd və Cəbrayıl rayonları ərazisindən axır. Başlanğıcını Ziyarət dağının cənub ətəktərindən götürür (1770 m yüksəklikdən). Suyunu Araz çayına çatdıra bilmir. Digər adı Quruçaydır. Başlıca olaraq yağış suları ilə qidalanır. Suvarmada geniş istifadə edilir. Cəbrayıl rayonunun Şahvəlli kəndindən şərqdə Çaxmaq dərə adlı dərədən axdığı üçün belə adlandırılmışdır. dərənin özü isə orada çoxlu çaxmaq daşının aşkarlanması ilə belə adlanır. Kiçik Həkəri çayı da yuxarı axarda Çaxmaqçay adlanır.